SL
C 47/62
Uradni list Evropske unije
7.2.2023
torek 5. julija 2022
111. poziva Komisijo, naj prihodnjo strategijo oskrbe poveže z evropskim akcijskim načrtom za socialno ekonomijo, pri čemer naj ozavešča o potencialu socialne ekonomije za izboljšanje delovnih pogojev v sektorju oskrbe in ustvarja priložnosti za boljši dostop žensk do kakovostnih delovnih mest; poziva države članice, naj vlagajo v razvoj gospodarstva oskrbe, pri čemer naj ustrezno upoštevajo človeški dejavnik v tem sektorju; 112. priznava in ceni oskrbo, ki jo zagotavljajo civilna družba in neprofitne organizacije, kot so nevladne organizacije, organizacije pacientov, dobrodelne in verske ali druge ustanove; 113. poziva države članice, naj oblikujejo in revidirajo svoje politike oskrbe v stalnem socialnem in civilnem dialogu s socialnimi partnerji, strokovnjaki, nevladnimi organizacijami civilne družbe, javnimi organi na nacionalni ravni in ravni EU, predstavniškimi organizacijami oskrbovancev ter formalnimi in neformalnimi oskrbovalci, da bi podprle oblikovanje učinkovitih rešitev politike socialnega varstva, ki bodo ustrezale potrebam ljudi na terenu; poudarja pomen dejavnega posvetovanja z oskrbovalci in prejemniki oskrbe ter njihovimi predstavniškimi organizacijami pri razvoju, izvajanju in spremljanju prihodnje evropske strategije oskrbe; poziva Komisijo in države članice, naj začnejo razpravo o povezavi med tehnologijo in kakovostjo oskrbe; 114. poziva Evropsko komisijo, naj izvede raziskave za boljše razumevanje gospodarskega in družbenega učinka neustreznega zagotavljanja oskrbe osebam, ki potrebujejo oskrbo in podporo, ter naj v okviru prihodnje platforme zagotovi financiranje za raziskovalne projekte o družbenem vplivu redkih bolezni z vidika pacienta ter za vseevropske mreže in inovativne projekte, ki bodo državam članicam omogočala soustvarjanje in prenos dobre prakse in inovativnih modelov oskrbe, s posebnim poudarkom na najpogostejših boleznih in boleznih, ki povzročajo invalidnost, vključno z revmatskimi in kostno-mišičnimi boleznimi; 115. poziva Komisijo, naj poskrbi, da bodo imeli Evropski inštitut za enakost spolov, Eurofound in druge ustrezne agencije dovolj virov za spremljanje in analiziranje, ali in kako se s politikami v sektorju oskrbe dosegajo predvidene spremembe, tudi na področju dostopa, kakovosti, enakosti spolov, infrastrukture ter usklajevanja poklicnega in zasebnega življenja; 116. poziva k zunanji znanstveni in etični oceni obvladovanja pandemije covida-19 v sektorju oskrbe, ukrepov Evropske unije kot celote in ukrepov držav članic ter k oceni ravni pripravljenosti, ki jo ima EU na pandemijo, ter poziva države članice in Komisijo, naj raziščejo vzroke za velik delež okužb s covidom-19 in smrti, do katerih je prišlo v nastanitvenih ustanovah za starejše, invalide in drugih socialnih ustanovah, ter o tem, ali so bile tam zanemarjene ali kršene človekove pravice in pravice pacientov, da bi pridobili potrebne izkušnje in preprečili ponovitev takih tragedij v prihodnjih krizah; o o 117.
o
naroči svoji predsednici, naj to resolucijo posreduje Svetu in Komisiji.